33-årig mand kørte med op til 120-130 kilometer i timen på de små veje omkring Nr. Kongerslev, inden bilen endte i grøften

Det blev en dyr køretur for en 33-årig mand fra Kongerslev, da han valgte at køre fra politiet, da en patrulje lidt efter klokken 14 bad ham om at standse ved Nrd. Kongerslev. Af uvisse årsager tog han flugten, og det førte til vanvidskørsel på de små veje i Østhimmerland, fortæller vagtchef Jess Falberg fra Nordjyllands Politi. Hastigheden blev overkredet voldsomt, også på strækninger hvor der er hastighedsbegrænsning på 40 km/t, og nogle tidspunkter kørte den 33-årige med mellem 120 og 130 kilometer i timen. Biljagten endte med, den 33-årige kørte i grøften, ude af stand til at køre videre. Han blev anholdt af politiet, der konfiskerede hans bil på stedet med henvisning til vanvidskørsel. Bilen tilhører den 33-årige.